ความจริงไม่อยากจะเหลาสักเท่าไร เนื่องจากยังเป็นร้านเปิดใหม่มากๆ จึงมีข้อผิดพลาดต่างๆ ที่ไม่เข้าที่เข้าทาง ***จริง*** อย่างหลายๆคนเขียนรีวิวถึงไปก่อนหน้านี้

ในเรื่องของรสชาติ เราได้กินแต่ติ่มซำ ไม่ได้กินบักกุดเต๋ หรืออาหารตามสั่งที่มีอยู่บางเมนู ติ่มซำราคาเข่งละ18บาท โดยรวมพอใช้ได้คับ อร่อยสุดของเราคงเป็นเมนูตีนไก่ตุ๋นที่ออกรสจัด เผ็ดๆ หน่อย

และไม่อร่อยสำหรับเราเห็นจะเป็น กระดูกหมูน้ำแดง มันหวานไปเนื้อก็แข็งกระด้าง กับ ฮะเก๋า เหมือนจะมีกลิ่นไม่ค่อยดี ส่วนบะจ่างนึ่ง อันนี้ต้องระวัง เพราะถ้ากินช้า ไม่ร้อนพอ มันจับตัวเป็นก้อน แข็งเป็นไต พาลไม่อร่อยเอา

กาแฟร้อน เห็นให้คนงานพม่าชงมาให้ หวานไปหน่อย แต่พอรับได้ ส่วนชาร้อนฟรีอันนี้ดีให้เป็นกา พาชนะสวยงามดูมี Class 

ประเด็นเรื่องอาหารที่สงสัยว่า ทำเอง หรือ ใช้แบบสำเร็จรูป อันนี้ไม่ขอร่วม Comment ด้วย เพราะตอนนี้ไม่เห็นจะสนใจในประเด็นนั้นสักเท่าไร

สนใจในสิ่งที่ต้องปรับปรุง แก้ไข นอกเหนือไปจากอาหาร หลังจากโดนก้อนหินมากกว่าดอกไม้ ในช่วงเริ่มกิจการมากกว่า 

1. มือใหม่ ไปหน่อย สังเกตุได้ชัด เหมือนน้องผู้ชายเป็นงานอยู่คนเดียว แบบนี้หัวหมุนนะ 

2. เวลาทำการร้าน เราเห็นลงว่าเปิด 11.00 โมง อันนี้ไม่รู้จริงหรือเปล่า ถ้าจริงก็น่าเป็นห่วง เวลาทำการช้าไป เพราะติ่มซำ โดยปกติเขากินกันเช้ากว่านั้นนะ 

3. วันที่เราไป ซอสเครื่องปรุงต่างๆ ไม่พร้อม ไม่มีประจำอยู่บนโต๊ะ เป็นเรื่องเบสิกที่ไม่ควรพลาด เขาจะกินติมซำกันยังไงไม่มีซอสอะไรวางอยู่? งง? ที่งงไปกว่านั้นคือก็ไม่มีลูกค้าคนไหนเห็นความผิดปกตินี่นะ ไม่ยักกะขอ เออออ แปลกดี 

4. กล่องใส่ช้อนตะเกียบ เปิดออกมาจากกล่องข้างโต๊ะ ...มันเปียก?? หมายความว่า??? ไม่ได้เช็ดก่อนใส่กล่อง หรือพึ่งจะล้าง ถ้าเป็นอย่างหลังนี่ อาการหนักเลยนะ เพราะเราไปกินตั้งแต่ร้านเปิด (ไม่ได้ใส่ร้าย เรื่องจริง เป็นลูกค้ารายที่2ของวันนั้นตอนเช้า) งง?? 

5. การที่ไม่ได้นึ่งติ่มซำรอไว้อ่ะดีแล้ว นึ่งค้างไว้มันจะเละ ถูกต้องที่สุด แสดงถึง***ความเข้าใจอาหารประเภทติ่มซำ**  ไม่ใช่มักง่ายนึ่งคาไว้กะเอาเร็วจนเสียรสชาติ เพียงแต่...เสนอว่า ควรจะมีเตาสำรองมัย? ไม่จำเป็นต้องตั้งด้านนอกอีกชุดโชว์ให้ลูกค้าดูก็ได้ แต่ควรมีอีกชุดหลังครัว ไว้ใช้ในยามลูกค้าหน้าร้านสั่งออร์เดอร์ล้น จะดีกว่ามัย? เพื่อความรวดเร็ว?

6. ควรจะมีใบเมนู หรือเขียนเมนูแปะ แยกประเภทติ่มซำมัย? เพราะเหมือนลูกค้าก็ไม่ค่อยจะรู้ว่ามีอะไรกินบ้าง? อันนี้เสนอเฉยๆ 

ติเพื่อก่อ ผมเชื่อว่า อาหารแนวนี้ตัวเมืองยังมีช้อยให้เลือกไม่มากนัก ดังนั้นช่องว่างทางธุรกิจยังมีหนทางอย่างแน่นอน 

แต่ตอนนี้ได้ 2 ดาวไปก่อนนะ